́коже косня́щу жени́хъ во ѿше́ствіи, илѝ упражня́ющуся во инѣ́хъ нѣ́кихъ дѣ́лѣхъ, и бра́къ єщѐ ѿлага́ющу сотвори́ти, а́ще разгнѣ́вавшися невѣ́ста, любо́вь ѻ́нагѡ пре́зритъ, и ѡбручи́тельную хартію̀ илѝ изгла́дитъ, илѝ раздере́тъ: ѿпаде́тъ а́біе ѿ наде́жды на жениха̀: та́кѡ и съ душе́ю ѡбы́че быва́ти: внегда́ бо рече́тъ кто̀ ѿ подвиза́ющихся, доко́лѣ ѕлострада́ти до́лженъ є́смь; и по́стничєскія по́двиги и труды̀ пренебреже́тъ, и нерадѣ́ніемъ за́повѣдей, и ѡставле́ніемъ всегда́шнягѡ покая́нія, а́ки изгла́дитъ и раздере́тъ согла̂сія: а́біе ѿпа́даетъ и ѿ ѡбруче́нія, и ѿ наде́жды на бг҃а соверше́ннѡ